《三月三十日前人有诗云共君今夜不须睡未到晓》
宋代·郭印

三春浑索寞，百卉任摧残。
有感诗频赋，无懽酒易阑。
调和思玉烛，延驻仗金丹。
难击西飞日，吾心一寸寒。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。